星期六，我同朋友兩個人專程到小曼谷食晚飯，之前經朋友介紹過幾次，次次都食到好飽，捧住個肚走，皆因佢唔係好貴，D又好好味，尤其係佢生蝦刺身同串燒。因為怕等位耐，五點九已經到達，不過原來都要等到六點先可以入座。我地叫串燒，生蝦刺身，金邊粉，菠蘿，仲有沙冰同甜品。嘩，個炒金邊粉呢，真係差到不得了，簡直無色無味，差D以為佢未炒就上碟。除D甜品同飲可以保持水準之外，其他都已經大不如前，下次都係試過第二間，睇下搵唔搵到驚喜。